**Şi viu tot putrezesc**

*Răzvan Poşchin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

un gând, un dor, un vânt trecut prin nesimţire

eu, mai antic ca ieri, ca secunda sinucisă de talpa altei secunde

privesc spre noaptea din depărtare, mai noapte ca noaptea de sub capul meu

nici zi nu este, nici noapte deplină

doar o anarhie între cele două, un fel de dimineaţă linsă de-o lehamite

mai dăunătoare decât orice alt lucru dăunător

deoarece nici tu nu-ţi poţi privi chipul în oglindă de teamă să vezi cum eşti strivit sub talpa neputinţei de alţi gândaci mai nevăzuţi ca tine

mai ireali, mai reali sau poate doar creaţii cavalereşti

ale copiilor păliţi de-o imaginaţie sumbră

şi nici nu ştiu cum se face că-n boli pe care nici eu nu le cunosc

mă zbat să ies

de sub ninsorile pucioase căzute pe lăuntricul meu, în cantităţi inimaginabile

iar deseori sfârşesc din a mă lăsa pradă hienelor iernatice

pregătite oricând să mă sfâşie

în bucăţi de carne putrezite

că şi-atunci când omul este viu el poate putrezi

până la ultima bucată de carne, ultimul întuneric al lăuntricului